《于太常寺听陈国蔡子元所校正声乐诗》
隋代·许善心

维阳成礼乐，治定昔君临。充庭观树羽，之帝仰摐金。

既因钟石变，将随河海沈。湛露废还序，承风绝复寻。

衮章无旧迹，韶夏有馀音。泽竭英茎散，人遗忧思深。

悲来未减瑟，泪下正闻琴。讵似文侯睡，聊同微子吟。

钟奏殊南北，商声异古今。独有延州听，应知亡国音。

作者简介：（558—618）高阳北新城人，字务本。聪明有思理，所闻辄能诵记，称神童。尝仕南朝陈。陈末使隋，羁留宾馆。陈亡，衰服尽臣子礼。文帝以为诚臣。累迁通议大夫。宇文化及杀炀帝，时从官尽诣朝贺，善心独不至，化及遣人执至，善心不礼而出，遂被杀。初，父许亨撰《梁史》未就，善心续之。越王扬侗称制洛阳，追谥文节。